شەفەق نیوز/ وەڕیەوبەرایەتی تەندروسی گشتی لە پارێزگای هەڵەبجە،  مەرجیگ وەرانوەر خەرجکردن مووچەی مانگانەیان دانا، ک بایەتە فەرمانبەرەیلە واکسین دژوە ڤایرۆس کۆڕۆنا وەربگرن، و کارت وەرگردن واکسینەگە نشان بیەن.
دکتۆر ئازاد موستەفا لە بەیاننامەیگ ئمڕوو شەممە وت: هەر فەرمانبەریگ واکسین نەگردگە، مووچەی مانگانەی وەرنێگرێد.
وەگورەی بەیاننامەگە،  ئەوەسا پشت وەکارت واکسینەگە بەسیەێد لە واکسینگردن فەرمانبەرەگە، و دووپات لە گرنگی توومارکردن کارتەگە کرد لە بەش ژمیریاری.
یەیش لەوەختیگ تیەێد ک شمارەی مردنەیل ڤایرۆس کۆڕۆنا لە هەرێم کوردستان بەرزەو بوود.
